ภาษาสเปน

| ภาษาสเปน/ภาษากัสติยา |
| --- | --- |
español/castellano
ออกเสียง: [espaˈɲol]/ [kasteˈʎano], [kasteˈɟ͡ʝano]
ภูมิภาค: อาร์เจนตินา, เบลีซ, โบลิเวีย, ชิลี, โคลอมเบีย, คอสตาริกา, คิวบา, เอกวาดอร์, เอลซัลวาดอร์, สเปน, ยิบรอลตาร์ (สหราชอาณาจักร), กัวเตมาลา, อิเควทอเรียลกินี, ฮอนดูรัส, เม็กซิโก, นิการากัว, ปานามา, ปารากวัย, เปรู, ปวยร์โตรีโก (สหรัฐฯ), สาธารณรัฐโดมินิกัน, อุรุกวัย และเวเนซุเอลา  ในกลุ่มคนส่วนน้อย:  อันดอร์รา, แคนาดา, สหรัฐอเมริกา, ฟิลิปปินส์, โมร็อกโก, เวสเทิร์นสะฮารา และในหมู่ผู้อพยพลี้ภัยชาวเวสเทิร์นสะฮาราในแอลจีเรีย
จำนวนผู้พูด: ผู้พูดเป็นภาษาที่หนึ่ง: 329 ล้านคน ผู้พูดเป็นภาษาที่หนึ่งหรือสอง: 500 ล้านคน  (ไม่พบวันที่)
ตระกูลภาษา: อินโด-ยูโรเปียน  อิตาลิกโรมานซ์โรมานซ์ตะวันตกโรมานซ์ไอบีเรียไอบีเรียตะวันตกภาษาสเปน/ภาษากัสติยา
รูปแบบก่อนหน้า: ภาษาสเปนเก่า ภาษาสเปน/ภาษากัสติยา 
ระบบการเขียน: อักษรละติน (ชุดตัวอักษรสเปน) อักษรเบรลล์สเปน
สถานภาพทางการ
ภาษาทางการ:  20 ประเทศกับ 1 ดินแดน  โดยนิตินัย:    โบลิเวีย    โคลอมเบีย    คอสตาริกา    คิวบา    เอกวาดอร์    เอลซัลวาดอร์    อิเควทอเรียลกินี    กัวเตมาลา    ฮอนดูรัส    ปานามา    ปารากวัย    เปรู    ปวยร์โตรีโก (สหรัฐอเมริกา)    สเปน    เวเนซุเอลา  โดยพฤตินัย:    อาร์เจนตินา    ชิลี    สาธารณรัฐโดมินิกัน    เม็กซิโก    นิการากัว    อุรุกวัย    องค์กรระหว่างประเทศต่าง ๆ  องค์กรในทวีปแอฟริกา (1):  สหภาพแอฟริกา  องค์กรในทวีปอเมริกา (4):  องค์การรัฐอเมริกา, ตลาดร่วมอเมริกาใต้ตอนล่าง, ประชาคมแอนดีส, สหภาพชาติอเมริกาใต้  องค์กรในทวีปยุโรป (3):  สหภาพยุโรป, สำนักงานตำรวจยุโรป, สหภาพยุโรปตะวันตก  องค์กรระหว่างประเทศ (6):  สหประชาชาติ, องค์การตำรวจสากล, ศูนย์สื่ออิสระ, สมาคมเพื่อการพัฒนาหอสมุดแห่งชาติไอบีเรียอเมริกา, สหภาพละติน, ฟีฟ่า  
ผู้วางระเบียบ: สมาคมบัณฑิตยสถานภาษาสเปน (ราชบัณฑิตยสถานสเปนและบัณฑิตยสถานภาษาสเปนในประเทศอื่น ๆ อีก 21 ประเทศ)
รหัสภาษา
ISO 639-1: es
ISO 639-2: spa
ISO 639-3: spa
Linguasphere: 51-AAA-b
สัญลักษณ์สี:   ประเทศหรือดินแดนที่ภาษาสเปนมีสถานะทางการ   ประเทศหรือดินแดนที่ภาษาสเปนมีสถานะเป็นทางการร่วมกัน   รัฐในสหรัฐอเมริกาที่ประชากรมากกว่าร้อยละ 20 ใช้ภาษาสเปน
ภาษาสเปน (español) หรือ ภาษากัสติยา (castellano) เป็นภาษาในกลุ่มภาษาโรมานซ์ หนึ่งในภาษาทางการ 6 ภาษาขององค์การสหประชาชาติ และภาษาที่มีผู้พูดเป็นภาษาแม่มากที่สุดในโลกเป็นอันดับสองรองจากภาษาจีนกลาง รวมทั้งยังเป็นภาษาราชการขององค์การระหว่างประเทศทางเศรษฐกิจและการเมืองที่สำคัญอีกหลายองค์การอีกด้วย เช่น สหภาพยุโรป สหภาพแอฟริกา องค์การรัฐอเมริกา องค์การรัฐไอบีเรียอเมริกา ข้อตกลงการค้าเสรีอเมริกาเหนือ และสหภาพชาติอเมริกาใต้ เป็นต้น
มีผู้พูดภาษาสเปนเป็นภาษาที่หนึ่งและภาษาที่สองเป็นจำนวนระหว่าง 450-500 ล้านคน โดยเม็กซิโกเป็นประเทศที่มีจำนวนผู้พูดภาษานี้มากที่สุด นอกจากนี้ ภาษาสเปนยังเป็นภาษาที่มีผู้เรียนมากเป็นอันดับที่ 2 ของโลกรองจากภาษาอังกฤษ มีผู้เรียนภาษานี้อย่างน้อย 17.8 ล้านคน ขณะที่แหล่งข้อมูลบางแห่งกล่าวว่า มีผู้เรียนภาษานี้กว่า 46 ล้านคนกระจายอยู่ใน 90 ประเทศ
ภาษาสเปนมีต้นกำเนิดจากภาษาละตินชาวบ้านที่พัฒนามาตั้งแต่คริสต์ศตวรรษที่ 3 (เช่นเดียวกับภาษาอื่นในกลุ่มภาษาโรมานช์) หลังจากจักรวรรดิโรมันล่มสลายลง ดินแดนที่เคยเป็นส่วนหนึ่งของจักรวรรดิต่างแยกไปอยู่ใต้การปกครองของชนกลุ่มต่าง ๆ กัน ภาษานี้จึงถูกตัดขาดออกจากภาษาถิ่นของภาษาละตินในดินแดนอื่น ๆ และมีวิวัฒนาการอย่างช้า ๆ จนเกิดเป็นภาษาละตินใหม่ต่างหากอีกภาษาหนึ่ง แต่เนื่องจากได้รับการเผยแพร่ทั้งในทวีปอเมริกาเหนือและทวีปอเมริกาใต้เป็นเวลาที่ต่อเนื่องยาวนาน ภาษาสเปนจึงกลายเป็นภาษาละตินใหม่ที่ใช้กันแพร่หลายมากที่สุดในปัจจุบัน